Puede que na decisión de Bermeyu escondiellárase una mala fe que-y facía aprovechar un fallu organizativu quelli mesmu sofitara durante años, pero la verdá ye quesa situación dábase pol vieyu vezu en tola esquierda dende la transición de poner nomes nos documentos llegales estremaos de los de los verdaderos  dirixentes de les organizaciones. Yeren herencies duna clandestinidá a la que paez qua munchos prestába-yos tornar. Por exemplu, el MCE caltuvo una dirección pública ya otra clandestina hasta bien entraos los años noventa. El casu ye que les coses diben acabar un tiempu dempués nos tribunales ordinarios, cola paradoxa de ver cómo una organización nacionalista dirimía les sos cuites escontra la xusticia dun estáu del que quería, a la llarga, dixebrase.